
ANUNŢURI 


* Dumnezeu să-i aibă în paza Sa pe pruncii care s-au născut în 
ultima vreme în obşte - Ioana a lui Carmen (nepoata Domnicăi) 
şi pe cei ce au primit botezul: Alexandru al pr. Sergiu li al pre. 
Lavinia de la Timişoara şi Toma al lui Andrei şi Andreia Mel- 
niczki! 


* A trecut un an de când ne-am despărţit de sora Cornelia (a 
fam. Popescu), în ajunul hramului de toamnă al Bisericii. Dum- 
nezeu să o aşeze cu drepții! 


+ De ziua Sf. Nectarie, părintele Lucian a obţinut titlul de pro- 
fesor abilitat, în faţa unei comisii naţionale şi a PS Emilian Cri- 
şanul, de acum putând conduce lucrări de doctorat. Slavă lui 
Dumnezeu şi felicitări părintelui pentru tot efortul! 


ARAD 
ROMANIA 
CINEMA ARTA 


STR. VASILE ALECSANDRI 2 


17iăa 


RE CU 
Prono FILMULUI 


* Vineri 17 octombrie, ASCOR-ul din Arad ne invită la unul dintre cele 
mai apreciate filme documentare despre Muntele Athos, Unde eşti, 
Adame? Locaţia—cinema Arta, ora 19, intrarea fiind gratuită. 


„ Sf. Ier. Nectarie are un studiu publicat în Revista „Biserica Orto- 
doxă Română” din anul 1903. Lucrarea semnată de Mitropolitul Necta- 
rie de Pentapolis, sub numele de Nectarie Kefala, tratează ideea de ne- 
murire a sufletului într-o perioadă în care mai multe curente de gândire 
promovau materialismul şi negau spiritul ca pe ceva imposibil de dove- 
dit ştiinţific. (sursa: basilica.ro) 


* Filmul rusesc „Arhipelagul sfânt” despre mănăstirea Solovăţ 
a câştigat marele premiu la festivalul de film creştin internaţional din 
Great Lakes SUA. Filmul a fost foarte bine primit în Rusia şi în multe 
alte ţări din lume, adunând numeroase premii. (sursa: orthochristi- 
an.com) 


e pe 2 


UN FILM DESREAMAȚĂ MONAHALĂ MĂNĂSTIREA DOCHIARIU (ATHOS) 
INTRAREA - LIBERĂ, DONAȚIILE SUNT BINEVENITE 


LIBRĂRIA LOGOS 
ne recomandă 


Irina Ordânskaia 
SFANTA MATRONA - roman parabolă 


Arhimandritul Zaharia Zaharou 


NELUMESCUIG 
IUBIRII 


MONAHISMUL — RĂSPUNSUL OMULUI 
LA CHEMAREA ABSOLUTĂ A LUI HRISTOS 


Romanul-parabolă Sfânta Matrona urmăreşte destinul unor oameni din zilele noastre, 
care în tumultul durerilor şi necazurilor au fost părăsiţi de toţi. Într-o lume în care nu 
mai au de la cine să aştepte ajutor şi sprijin, rugăciunile către Sfânta Matrona din Mos- 
cova par să rămână ultima lor nădejde. Evgheni şi Sofia, personajele principale, ajung să 
creadă în Dumnezeu, trecând prin încercări grele, în urma cărora își înțeleg menirea şi, 
totodată, greşelile. 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina 0 gmail.com sau la tel. 0734.104.372. Mulţumim tuturor pentru rugăciuni şi ajutor! 


ŞTIRI 


ah 


[ “o î. 
XI Ra Ta 
ai să _] LA! A 


| 


— mi 


Numărul 36 (CXLIX) 


D 12 - DUMINICA A 25-A DUPĂ 
RUSALII (Pilda samarineanului 
milostiv); Sf. Mărturisitori Ata- 
nasie Todoran din Bichigiu, Va- 
sile din Mocod, Grigore din Za- 
gra şi Vasile din Telciu; Sf. Ier. 
Ioan cel Milostiv 


L 13 - Sf. Ier. loan Gură de Aur; 
Sf. Cuv. Antuza, mama sa -ULEI 
Mărturisitor Constantin C. Giurescu 
(1977) 


M 14 - Sf. Ap. Filip; Sf. ler. Gri- 
gorie Palama - Lăsatul secului 
Mărturisitor Ernest Bernea (1990) 


Mi 15 - Me. Gurie, Samona şi 
Aviv; Sf. Cuv. Paisie de la Neamţ 
- Începutul Postului Naşterii 
Domnului 


J 16 - Sf. Ap. şi Evanghelist Ma- 
tei; Ierarh Fulvian al Etiopiei 
(botezat de Sf. Ap. Matei) 


V 17 - Sf. ler. Grigorie Tauma- 
turgul; Sf. Ier. Grigorie de 
Tours; Sf. Nou Mucenic Petru 
Boiarski 

Cuvios Ierom. Nectarie Protopsaltul 
din Athos (1899); Mărturisitor Ie- 
roschim. Daniil Sandu Tudor (1962) 


S 18 - Sf. Mare Mc. Platon; Sf. 
Me. Romano şi Varula -ULEI 

Păr. Mina Dobzeu 


QUO VADIS 
MUNDI 


Dacă puterea comunismului a căzut prin pu- 
terea lui Dumnezeu — ameninţarea focului 
atomic —, aceştia vor cădea prin sabia Cu- 
vântului lui Dumnezeu. 


ce 


Societatea umană se află într-o continuă transformare. Vedem noi 
tendinţe de înstrăinare de ceea ce este bun şi drept, care încearcă printr 
-o cale mai subtilă de a se impune. Este un fel de „vrajă” menită să 
cucerească pe cei slabi de înger, care umblă după senzaţional şi 
care nu sunt bine informaţi din punct de vedere cultural şi creştin. 

Noua eră este aceeaşi lucrare a lui antihrist, sub o altă 
formă decât cea a comunismului. „Şi fiara care era şi nu 
mai este (comunismul) este al optulea împărat şi este 
dintre cei şapte şi merge spre pieire” (Apocalipsa 17, 11). 


„Merge spre pieire”, căci va veni vremea când şi aceşti 
„hristoşi mincinoşi” vor cădea, după cum a căzut şi co- 
munismul. Dacă puterea comunismului a căzut prin pu- 
terea lui Dumnezeu — ameninţarea focului atomic — 
aceştia vor cădea prin sabia Cuvântului lui Dumnezeu 
(Apoc. 19, 2). Va fi o confruntare între Evanghelia dreap- 
tă şi cea falsificată de către profeţii mincinoşi. Hristos nu 
lasă Biserica întemeiată de EI! 


În comunism te sileau să accepţi compromisul. Acum nu 
te mai constrânge nimeni, dar se încearcă ademenirea pe 


Versuri 

alte căi. Cum putem rezista acestor tentaţii care ne asal- 
tează sistematic la tot pasul? Nu trebuie să disperăm, ci 
să ne încredem în Domnul, căci „orice sfat veţi sfătui, 
risipi-l-va Domnul”, cum spune prorocul Isaia. Îndeosebi 
cei tineri, mai aplecaţi spre experimente noi, trebuie să 
se ferească de senzaţional, de desfrâu, de prieteniile 
şi tovărăşiile rele. Iar preoţii au datoria să se roage 
cu evlavie, să predice cuvântul Evangheliei lui Hristos 
cu vreme şi fără vreme, prin vorbă şi prin faptă. lar mo- 
nahii să-şi păzească cu sfinţenie cele trei voturi 
monahale şi cele şapte laude, să fie statornici în mănăs- 
tire şi să aibă ca ideal sfinţenia. 


Ţara din văzduh 


Stăm închişi în cuşti de bestii 
şi-am uitat ochii nevestii, 
râsul ţâncilor la cină, 
mâna mamei, de lumină. 


Am uitat că-ntr-o poveste 
chipuri dragi, priviri celeste. 
Nu mai ştim pe ce tărâm e 
cântecul făcut fărâme; 
prin ce ţări subpământene 
joacă zâmbete pe gene; 
nici prin ce străvechi unghere 
zace-un ciob de mângâiere... 


Rar primim din lumi uitate 
cărți poştale cenzurate. 
Un suspin pe-o vorbă scrisă 
cu aromă de caisă; 
un sărut pe-o biată frază — 
strop străfulgerat de-o rază; 
câte-o slovă care spune, 
în genunchi, o rugăciune; 
rânduri mici pe unde suie 
tot ce-a fost şi tot cenu e, 
tot ce-nvie-ntr-o secundă 
țărmul care se scufundă. 


Radu Gyr 


Țara din văzduh se frânge 
sub un lacăt greu de sânge... 
şi-apoi iar se-nvârte-o cheie 

peste sfintele crâmpeie. 


Și cu-n rânjet, gardienii 
ne despoaie de vedenii, 
ne confiscă de sub haină 
vis şi inimă şi taină 
şi ne-nchid în cuşti de bestii 
să uităm ochii nevestii, 
râsul ţâncilor la cină, 
mâna mamei de lumină. 

OMUL CARE CÂNTA 


PE DUMNEZEU 


- Compozitorul ortodox Maxim Kovalevski- 


A 

Ia estul Ucrainei, la Harkov (al doi- 
lea oraş ca mărime), există o mănăs- 
tire cu hramul Acoperământul Maicii 
Domnului, care datează din secolul 
al XVII-lea şi care a fost un loc de 
formare duhovnicească nu doar pen- 
tru monahi, ci şi pentru studenţii 
veniţi din toată Rusia la academia de 
acolo. 


În cafasul bisericii mănăstirii a înce- 
put drumul unuia dintre cei 
mai mari compozitori ai veacu- 
lui trecut, Maxim Kovalevski. 
Excela în muzica clasică, dar a 
ales să devină folositor 
prin talantul său Bisericii. 


Abia adolescent de 14 ani, Ko- 
valevski a cunoscut suferinţa 
exilului alături de familia sa şi 
de alte sute de mii de ruşi care 
au fugit în Occident din calea 
opresiunii bolşevicilor. Aceas- 
tă suferinţă se va imprima 
definitiv în toate compoziţiile 
sale muzicale. Familia sa făcea 
parte din marea nobilime rusă, deci 
părinţii au ales să-şi salveze cei trei 
copii, emigrând în Franţa. Însă dru- 
mul lor s-a oprit mai întâi la Harkov, 
în Ucraina devenită independentă. 


Acolo era mitropolit Antonie Krapo- 
vitsky, unchiul lui Maxim, care l-a 
ajutat să se integreze în rigorile aca- 
demiei şi mănăstirii, ca elev. Cât 
timp familia sa a locuit în Harkov, 
băiatul a fost nelipsit de la Sf. Litur- 
ghie, iar slujbele şi cântarea și- 
au pus imediat pecetea pe min- 
tea şi inima sa. Viaţa duhovniceas- 
că de la Harkov era un contrast pu- 
ternic faţă de tumultul Sankt- 
Petersburgului, oraşul copilăriei sa- 
le. Maxim devine conştient de cre- 
dinţa sa ortodoxă. După ce trece prin 
refugiu, la Harkov înţelege că singu- 
rul lucru cu adevărat de neclintit în 
viaţa omului este Dumnezeu. Şi mai 


înţelege că Lui singur trebuie să- 
şi închine viaţa. 


Însă bolşevicii întrerup liniştea de 
care are parte familia Kovalevski, 
întrucât redobândesc Ucraina. Ţinta 
finală, Franţa, este atinsă doar după 
câteva escale, la Odessa și Constanti- 
nopol. Aici, blocaţi câteva zile la 
chei, fratele Evgraf (ulterior ajuns 
episcop) are îndrăzneala de a strecu- 


ra pe sub uşa tuturor bisericilor ruse 
din oraş o foaie în care îşi expune 
propria doctrină cu privire la eveni- 
mentele istorice, spunând că revo- 
luţia bolşevică este permisă de Dum- 
nezeu pentru a purifica Biserica şi 
pentru explozia universală a Ortodo- 
xiei. Ce viziune clară la acest adoles- 
cent de 15 ani! Cei mai mulţi dintre 
compatrioţii săi credeau că revoluţia 
va fi de scurtă durată şi că vor reveni 
curând în ţara lor, dar el vedea din- 
colo, el discernea o misiune pentru 
Biserica rusă în această circumstanţă 
tragică. 


Maxim şi ai săi vor pleca în Franţa, 
unde sunt ajutaţi de un unchi destul 
de celebru, sociolog. Se aşază undeva 
la ţară, iar tânărul începe să explore- 
ze vechile biserici franceze şi să cau- 
te informaţii despre sfinţii din vechi- 
me. În 1921 familia se mută la Paris, 
pentru a da prilejul băieţilor să ur- 
meze studiile superioare. Maxim 
urmează Facultatea de Ştiinţe (deşi 


mama sa avusese grijă ca latura ar- 
tistică a băieţilor să fie încurajată cât 
mai mult, prin cursuri de muzică şi 
pictură cu profesori celebri). El devi- 
ne licenţiat în statistică matematică 
şi calculul probabilităților. În paralel 
studiază compoziţia muzicală la 
Conservatorul rus din Paris şi pictu- 
ra. Devine cântăreţ bisericesc şi înce- 
pe să compună. 


În acelaşi timp, Maxim desco- 
peră un Paris al diasporei ruse, 
în plină efervescenţă culturală 
şi duhovnicească. Elita intelec- 
tuală şi spirituală a Rusiei își 
aflase acolo locul de refugiu şi 
de împlinire. Maxim se va apro- 
pia de grupul teologilor ruşi, 
legând o strânsă prietenie 
cu Vladimir Lossky. Întrucât 
diaspora rusă era deschisă cul- 
turii în general, tânărul ia con- 


d tact şi cu intelectualii şi teologii 


catolici (Gabriel Marcel, Jean 
Cocteau, Jean Danielou). 


În acest mediu, Maxim își pune în- 
trebări legate de relaţia dintre orto- 
doxie şi catolicism, rostul emigrării 
în Franţa, misiunea ortodoxă din 
diaspora. În 1925, fraţii Kovalevski şi 
alţi ruşi înfiinţează frăţia Sf. Fotie, 
care are ca scop propovăduirea Orto- 
doxiei ca religie universală, indife- 
rent de locul şi naționalitatea credin- 
cioşilor săi din lumea largă. Se dorea 
acceptarea diferenţelor dintre diferi- 
tele popoare ortodoxe într-o unitate 
în Hristos, unitate în diversita- 
te. Pentru membrii frăţiei Sf. Fotie 
cel mai important era a fi ortodox, 
iar diferenţele liturgice sau de altă 
natură dintre popoarele pravoslavni- 
ce treceau în plan secund. Kova- 
levski este atras de această idee. De 
acum încolo va încerca să înţeleagă 
care este esenţa muzicii liturgice, 
dincolo de formele diferite de expri- 
mare a sa. (va urma) 

REFLEXII ORTODOXE 
asupra 
homosexualității (1) 


Pr. Thomas Hopko 


Pentru ortodoxie, credinţa creştină 


este întemeiată pe o serie de convin- 
geri despre Iisus din Nazaret. Con- 
vingerea fundamentală, pe care se 
bazează şi în jurul căreia se învârt 
toate celelalte, este că Iisus e 
„Hristosul, Fiul Dumnezeului Celui 
Viu”. isus, pentru Ortodoxie, este 
„Hristosul Domnului”. Este Însuşi 
„Cuvântul”, împreună cu Dumnezeu 
Tatăl şi Sfântul Duh. Este unicul Fiul 
al lui Dumnezeu, Cuvântul şi Chipul 
întrupat. Este Adevărul despre 
Dumnezeu, omenire, şi creaţie. Este 
Lumina şi Viaţa lumii şi a fiecărei 
făpturi care vine în lume. 


Iisus descoperă şi împlineşte totul 
despre Dumnezeu, omenire şi în- 
treaga făptură prin moartea şi prin 
învierea Sa. El îndumnezeieşte făp- 
tura prin răstignirea şi prin slava Sa. 
Pentru Ortodoxie, Cuvântul lui 
Dumnezeu este întotdeauna 
„cuvântul Crucii” (1 Cor. 1:18). Acest 
cuvânt este sminteală pentru cei ce 
caută înţelepciunea lumii şi nebunie 
pentru cei ce râvnesc să dobândeas- 
că puterea politică. 


Pentru ortodoxie, „Întregul Hristos” 
nu este doar Iisus. „Intregul Hristos” 
este Iisus şi Biserica Sa: Cap şi trup; 
Împărat şi popor, Păstor şi turmă, 
Învățător şi ucenici, Viţa şi mlă- 
diţele, Piatra din capul unghiului şi 
templul. Și, de maximă importanţă 
pentru sexualitatea omului — mai cu 
seamă pentru chestiunea iubirii din- 
tre două persoane de acelaşi sex — 
„întregul Hristos” este Mirele 
divino-uman împreună cu Mi- 
reasa Lui — creată, răscumpă- 
rată și îndumnezeită. 


Prima sintagmă folosită pentru Iisus 
în Evangheliile creştine este de 
„Mire”. Împărăţia lui Dumnezeu este 
înfăţişată ca un praznic de nuntă. 


Este „cina nunţii Mielului” (Apoc. 
19:7-9). Biserica este „Mireasa” şi 
„femeia” Mielului (Apoc. 21:9). 


Aceste convingeri despre Hristos, 
despre toate cele în Hristos, cu care 
ne începem reflecţiile, se bazează pe 
o experienţă a realităţii formată din 
trei elemente inseparabile. Dacă se 
pierde vreunul, experienţa — împre- 
ună cu viziunea realităţii pe care o 
evocă — este distrusă. Primul ele- 
ment: Dumnezeu a făcut toate lucru- 
rile bune, ca expresie a dumnezeirii 
Sale. Al doilea: prin păcat, omul le-a 
stricat. Al treilea: totul este răscum- 
părat, sfinţit şi slăvit prin Hristosul 
răstignit şi înviat. 


Experienţa întreită — bunătatea 
creaţiei, stricăciunea ei prin răul 
săvârşit de făpturile create şi restau- 
rarea şi îndumnezeirea ei în Hristos 
— luminează toate lucrurile pentru 
cei care se căiesc, cred şi sunt bote- 
zaţi în Biserica Ortodoxă. Această 
experienţă îi determină pe creştinii 
dreptcredincioşi să recunoască fap- 
tul că oamenii nu sunt 
„autonomi” în umanitatea lor, 
să înţeleagă că o „altă lege” lucrează 
necontenit în mădularele lor pămân- 
teşti. Această „altă lege” este fie 
„legea Duhului de viaţă în Hristos 
Iisus”, fie „legea păcatului şi a 
morţii”. Menirea omului este să de- 
vină, prin harul lui Dumnezeu, tot 
ceea ce este Dumnezeu prin natura 
Sa. 


Din raţiuni ce nu pot fi nicicând 
complet identificate, câţiva bărbaţi 
şi câteva femei manifestă sentimente 
şi atracţii erotice pentru persoane de 
acelaşi sex. Unii susţin că au avut 
aceste sentimente în mod constant 
toată viaţa, încă din copilărie. Alţii 
spun că le-au avut — şi este posibil să 
le mai aibă — doar în anumite mo- 
mente, situaţii sau condiţii. 


Viziunea ortodoxă consideră că fe- 
nomenul atracției între persoanele 
de acelaşi sex se datorează răzvrătirii 
omenirii împotriva lui Dumnezeu. 
Este, pe scurt, un element ce ţine de 
a doua dimensiune a experienţei 
ortodoxe a realităţii: stricăciunea 
adusă în lume prin păcatul omenesc. 


Dumnezeu nu îi face pe oameni ho- 
mosexuali, ci îi face pe bărbaţi şi pe 
femei să trăiască o viaţă de iubire 
prin comuniunea lor complementară 
la toate nivelele: fizic, emoţional, 
spiritual şi sexual. Oamenii ajung să 
fie stăpâniţi de sentimente şi dorințe 
faţă de persoane de acelaşi sex din 
cauza stării căzute a omenirii în care 
s-au născut şi trăiesc. Oamenii, 
aşadar, nu sunt „homosexuali” 
în sensul în care sunt bărbaţi 
sau femei, negri sau albi, asia- 
tici sau africani. 


Dorinţele sexuale pentru persoane 
de acelaşi sex nu sunt parte din 
identitatea sexuală fundamentală a 
unei persoane, care se exprimă hete- 
rosexual, după o bună rânduială. Iar 
bărbatul cu dorinţe homosexuale nu 
încetează să mai fie bărbat, oricât de 
impure i-ar fi sentimentele. 


Nimeni şi nimic nu este rău de la 
natură. Răul este întotdeauna un 
„parazit” care stă pe ceva bun. Fap- 
tele rele sunt mereu consecinţa unui 
abuz, cu ştiinţă sau cu neştiinţă, cu 
voie sau fără voie, a ceea ce este, 
prin însăşi structura sa, bun. lar oa- 
menii răi sunt întotdeauna fiinţe 
bune. Aşa i-a făcut Dumnezeu. 


Toţi oamenii tânjesc după împlinire, 
mângâiere şi bucurie, care este nu- 
mai în Dumnezeu. Iar când aleg căi 
întortocheate, trăiesc un adevărat 
eşec fie că recunosc sau nu. 

S-a născut la 5 decembrie 1914, în 


Iermata, judeţul Arad. După şcoala 
primară din satul natal, tânărul Gor- 
nic se înscrie la Liceul „Moise Nicoa- 
ră” din Arad, unde în 1934 obţine 
bacalaureatul. Doi ani mai târziu se 
înscrie la Academia Teologică din 


Arad. 


Se implică în Mişcarea Legionară, 
documentele Securităţii fiind confu- 
ze în privinţa activităţii sale. Lupta 
politică avea să-i creeze multe nea- 
junsuri. În 1938, după interzicerea 
partidelor politice, Dimitrie Gornic 
este reţinut de Siguranţă, pentru 
activitate legionară. Preotul din satul 
lui natal primise prin poştă câteva 
manifeste, crezând că sunt de la stu- 
dentul Gornic. S-a dovedit că nu el 
comisese această faptă, încât după 
45 de zile de arest nedrept a fost eli- 
berat. 


După absolvirea Academiei (1940), 
Dimitrie Gornic doreşte să ajungă 
profesor de teologie. Se înscrie la 
Facultatea de Filosofie din Bucureşti. 
Pentru a se întreţine, munceşte la un 
depozit de textile din Bucureşti. 
Deoarece nu se aflase la Arad în zile- 
le rebeliunii legionare, Gornic a fost 
considerat participant la nefericitele 
evenimente, motiv pentru care a pri- 
mit o condamnare de 1 an închisoa- 
re. Astfel, nu a mai putut urma carie- 
ra universitară, în schimb hotărându 
-se să devină slujitor al Altarului. 


La 27 octombrie 1942 a primit darul 
preoţiei pe seama Parohiei Cristeşti, 
judeţul Arad. După un an se transfe- 
ră la Buteni, iar şase ani mai târziu 
în localitatea natală. Este urmărit 
permanent de organele antonescie- 
ne, care aveau ordin de a preîntâm- 
pina orice atitudine politică, mai ales 
legionară. Pentru antecedentele sale 
politice, în octombrie 1944 este in- 
ternat timp o lună în lagărul de la 
Sebiş. La începutul anului 1945 este 

Preoţi arădeni mărturisitori 


Preotul DIMITRIE GORNIC 


18 ani de temniţă pentru Hristos 


internat din nou, tot pentru o lună, 
ulterior comisia de triere a inter- 
naţilor politici constatând că preotul 
Gornic nu mai activează politic. 


Tot în această perioadă se întâlneşte 
cu mai vechiul său prieten Gligor 
Cantemir, un legionar paraşutat de 
aviația germană în decembrie 1944, 
în scopul înjghebării unui grup de 
rezistenţă antisovietic. Cantemir se 
însoară în noiembrie 1946, iar Gor- 
nic îi devine naş. Această relaţie avea 
să-i fie fatală lui Gornic spre sfârşitul 
anilor '50. Cantemir este arestat ală- 
turi de persoanele pe care le contac- 
tase la sfârşitul anului 1948, în încer- 
carea de a constitui un grup de rezis- 
tenţă anticomunistă. Dimitrie Gor- 
nic continuă să slujească la Iermata, 
însă sub spectrul terorii instituite de 
autorităţile comuniste. 


În 1953 i se deschide dosar de urmă- 
rire informativă pe motiv că s-ar ma- 
nifesta împotriva colectivizării, iar 
trei ani mai târziu este închis. În 
1956 se transferă la Parohia Micăla- 
ca, Arad. Mutarea lui se obținuse cu 
sprijinul unor preoţi bine văzuţi în 
Arad, cunoscuţi mai ales pentru reti- 
cenţa pe care o manifestau faţă de 
regimul politic. Acest gest practic a 
declanşat urmărirea acerbă a Securi- 
tăţii, care permanent susţinea provo- 
catori în rândul preoţimii arădene în 
scopul diminuării activităţii pastoral 
-misionare şi alimentării unor stări 
de tensiune. Este văzut mereu în 
grupul preoţilor Ilarion V. Felea, 
Cornel Caceu, Tudor Demian, Ale- 
xandru Budai, Gheorghe Liţiu şi 
alţii. La 13 februarie 1958 se produce 
inevitabilul. Este arestat în aceeaşi zi 
cu preotul Cornel Caceu. 


Este anchetat în condiţii dramatice, 
ulterior fiind alăturaţi şi ceilalți 
preoţi consideraţi indezirabili pentru 
regim. Prin Sentința nr. 347 din 14 
martie 1959 a Tribunalului Militar 
Cluj, părintele Gornic este condam- 


nat la 18 ani de detenţie grea, pentru 
„activitate intensă contra clasei 
muncitoare” şi 18 ani de muncă sil- 
nică, pentru „uneltire contra ordinii 
sociale”. În martie 1959 a cunoscut 
Gherla, iar în februarie 1960 a fost 
mutat la Aiud. La 31 iulie 1964 a 
fost eliberat de la Aiud. După reabili- 
tare a fost numit la Parohia Vinerea, 
judeţul Alba, unde a slujit până la 
trecerea la Domnul din anul 1986. 


Părintele Gornic a fost un teolog şi 
mare om de cultură, persoană cu 
gândire matematică, stăpânind lim- 
ba franceză. O viaţă întreagă, în cu- 
vântările sale, a fost apărătorul 
religiei creştine în faţa curentu- 
lui ateist comunist. A fost un om 
cu conştiinţă, ordine şi disciplină 
muzicală, cu voce plăcută şi dicţie 
corectă. Cântarea sa ungea sufletul. 
Figură reprezentativă pentru cuvân- 
tul frumos, graiul său cuprindea şi 
atrăgea inimile dornice de a primi 
sfaturi şi îndemnuri. Mare duhov- 
nic, carismatic, îşi oferea întreaga 
fiinţă numai pentru a face cât mai 
mult bine. Cu blândeţe şi înţelepciu- 
ne, îndemna la cugetare creştină şi 
fapte bune, aşa ţinând sufletele în 
stare de trezire şi active 


Soţia părintelui Gornic s-a numit 
Atena, născută în Veria, Grecia, în 
1916. Femeie cu înaltă pregătire pro- 
fesională, plină de măreție, mărini- 
mie, bunătate sufletească, a fost pro- 
fesoară de latină şi greacă. După 
arestarea soţului, o grea cruce i s-a 
aşezat pe umeri. Au urmat suspine, 
lacrimi, suferinţe, necazuri unul mai 
mare decât celălalt, preoteasa ajun- 
gând şi la munca cea brutală de a 
căra cărămizi cu roaba. Strigătul pu- 
ternic al inimii sale de a cere stărui- 
tor ajutor n-a întârziat, Dumnezeu 
venind în minunate şi tainice chipuri 
în viaţa dânsei, ce singură purta des- 
tinul celor trei copii inteligenţi şi 
frumoşi. 

ISTORIEI (2) 


Punctul culminant al persecuțiilor 


- anul 200 - mărturie despre primii creştini din Elveţia 
şi Belgia. 


- 202 — edictul împăratului Severus care interzice con- 
vertirea la creştinism. 


- 208 — Tertulian scrie că credința s-a întins până la 
zidul roman din Britania. 


- 249-251 — scurta domnie a lui Deciu va însemna şi 
una dintre cele mai sângeroase persecuții ale creştini- 
lor. El emite un edict prin care toţi cei din Imperiul ro- 
man (cu excepţia evreilor) sunt obligaţi să se închine la 
zei, de faţă fiind un funcţionar care va da fiecărui închi- 
nător un certificat în acest sens. Este prima dată când 
creştinii sunt obligaţi printr-un edict imperial să aleagă 
între credinţă şi viaţa lor. 


Dintre ierarhii care L-au mărturisit pe Hristos ca Dum- 
nezeu, fiind muceniciţi, au fost: Fabian, episcopul Ro- 
mei, Vavila al Antiohiei şi Alexandru al Ierusalimului. 
O parte dintre creştini au fost ucişi, alţii s-au ascuns (Sf. 
Ciprian al Cartaginei), iar alţii au jertfit idolilor. Deşi 
decretul a fost valabil doar 18 luni, comunităţi întregi au 
fost afectate de acesta. 


Din păcate, unii ierarhi nu au acceptat să-i reprimească 
în Biserică pe apostaţi. Ei au format o sectă radicală, nu- 
mită a novaţienilor. 


- 250 — se estimează a fi 1,1 milioane de creştini în toată 
lumea. 


Dionisie este trimis de la Roma la Paris pentru a forma 
acolo o biserică. La scurt timp va suferi martiriul. 


- 257 — printr-o scrisoare trimisă Senatului roman, îm- 
păratul Valerian interzice adunările creştinilor şi obligă 
preoţii să aducă jertfe idolilor. 


- 258 — o nouă scrisoare imperială trimite la moarte pe 
toţi ierarhii creştini şi îi deposedează de titluri şi averi 
pe nobilii şi senatorii botezați. Acum sunt martirizaţi Sf. 
Ciprian al Cartaginei şi Sixt al Romei, cu diaconul 
său Laurenţiu. 


- 260 — 303 — „Mica pace a Bisericii” reprezintă o peri- 
oadă de aprox. 40 de ani în care vechile edicte împotriva 
creştinilor au fost revocate de împărați mai binevoitori, 

care au dat dreptul de exercitare a religiei fără a fi perse- 


cutaţi. Eusebiu de Cezareea, scriitor bisericesc care a 
trăit în această perioadă, mărturiseşte că nu se poate 
spune cât de mare a fost înflorirea Bisericii în perioada 
de pace de până în vremea lui Dioclețian. 


- 300 — numărul creştinilor ajunge în Imperiu la 6 mili- 
oane, aproximativ 10% din populaţie. 


- 303 — coîmpăraţii Dioclețian, Maximian, Galeriu şi 
Constanțiu emit un decret prin care se hotărăşte că obli- 
gaţiile fiecărui cetăţean roman includ pe cele religioase 
în favoarea zeilor. Ca atare, toţi cei care nu jertfesc idoli- 
lor sunt consideraţi duşmani ai Imperiului şi executaţi. 
Începe acum Marea persecuție a creştinilor, edictul fi- 
ind pus în aplicare îndeosebi în partea de Răsărit a Im- 
periului. Constanțiu (tatăl Sf. Constantin cel Mare) a 
redus la minim persecuția în Galia şi Britania. 


Persecuţiile răsăritene încep cu armata (Sf. Gheorghe) 
şi se extind. Acum sunt muceniciţi Sfinţii: Antim de 
Nicomidia, Procopie, Teodosia, Petru de Alexan- 
dria, Irineu de Sirmium, Ecaterina, Sebastian. 
Este cea mai sângeroasă perioadă, zeci de mii de creştini 
fiind ucişi în fiecare regiune sau cetate mai importantă. 


Sf. Erasm mucenicit în fața lui Dioclețian 
Pictură din catacombele romane 

Rugăciunea lui lisus (5) 


Păr. Dionisie de la Colciu 


- RUGĂCIUNEA ȘI SMERITA CUGETARE - 


Rugăciunea minţii este o armă pu- 
ternică şi sigură pentru mântuirea 
sufletelor noastre, pe care trebuie să 
o înveţe și să o practice toţi creştinii. 
Dar, pentru a dobândi rugăciunea 
minţii, trebuie să-ţi cureţi inima 
de toate patimile şi, mai cu seamă, 
de înălţarea minţii. Astfel, dacă ai 
smerita cugetare şi vine omul şi te 
ocărăşte, vei putea să-i zici: 
„Adevărat, sunt vinovat! Bine mi-a 
făcut că m-a ocărât!”. Atunci Rugă- 
ciunea minţii este întemeiată în min- 
tea şi cugetul tău. Dar dacă te în- 
dreptezi, în acea clipă ai pierdut-o. 
Dacă zici că tu ai dreptate, că ai fost 
ocărât pe nedrept şi nu eşti vinovat, 
te-ai îndreptăţit, ai pierdut smerita 


cugetare, darul Duhului Sfânt şi ru- 
găciunea. 


Toată lucrarea Rugăciunii 
lui Iisus este pentru pocă- 


ință, pentru că ne rugăm „Doamne 
Iisuse Hristoase, Fiul lui Dumnezeu, 
miluieşte-mă pe mine, păcătosul!”. 
Aceasta înseamnă pocăință. Pentru 
că dacă te rogi fără pocăință, în- 
seamnă că ai înălţarea minţii şi te 
afli pe drum greşit. De ce ne rugăm 
Domnului lisus Hristos ca să ne mi- 
luiască? Pentru că suntem păcătoşi. 


Oricât de mică înălţarea a minţii ai 
avea, nu te va milui Dumnezeu. lar 
diavolul ştie acest lucru, pentru că 


din cauza înălțării minţii a căzut. De 
aceea, diavolul seamănă patimile în 
inima oricărui om de pe fața pămân- 
tului prin înălţarea minţii. El ne şop- 
teşte: „Slavă Domnului! Eşti păcătos, 
dar nu eşti ca ceilalţi oameni!”. 
Aceasta este pentru creştin pieirea 
duhovnicească. 


Cu cât ai daruri mai mari, primite de 
la Dumnezeu, cu atât mai mult tre- 
buie să te socoteşti mai dator lui 
Dumnezeu şi mai păcătos decât toţi 
ceilalți oameni. Cel care are toate 
faptele bune, dar are înălţarea 
minţii, va fi lăsat de Dumnezeu 
să cadă în păcate pentru ca, as- 
fel, să se smerească. 


Mărturisitorul ERNEST BERNEA (114 noiembrie 1990) 


„Omul de azi confundă complexitatea cu complicaţia; acesta este numele adevărat al stării sale interioare 
şi sociale. De aceea este atât de greu de satisfăcut, de aceea este atât de nefericit. Omul despre care vorbim 
este mereu nemulţumit, mereu ridicat împotriva condiţiilor existente şi a vieţii însăşi.” 


Mărturisitorul CONSTANTIN C. GIURESCU (113 noiembrie 1977) 


În ziua încarcerării, 7 mai 1950, un ofiţer l-a întrebat: 
- Dumneata eşti autorul Istoriei românilor? 

Primind răspuns afirmativ, ofiţerul a adăugat: 

- Acum se scrie altfel istoria românilor. 


La care profesorul a răspuns: 


- Se poate, dar istoria noastră rămâne una singură. 


